Għalkemm irrikonoxxa li hemm lok għal titjib, il-Ministru għall-Affarijiet Interni Byron Camilleri baqa jgħid li s-sistema użata biex titmexxa l-Faċilità Korrettiva ta' Kordin "hija aħjar milli qatt kienet qabel." Il-Ministru Camilleri kien qed jirreaġixxi għall-aħħar aħbar ta' trattament ħażin ta' priġunier f'intervista ma' Peppi Azzopardi, b'eks priġunier isostni li kien marbut mas-siġġu tal-ħabs għal aktar minn tmien sigħat, u li ma ngħatax l-ilma fil-proċess, għal raġunijiet purament punittivi. Eks priġunier jallega li rabtuh mas-siġġu tal-kastig għal-8 sigħat Serje ta' mwiet, inkluż numru ta' suwiċidji fil-ħabs qajmu wkoll mistoqsijiet dwar il-metodi wżati mid-direttur tal-ħabs, il-kurunell irtirat Alex Dalli. Bi tweġiba għal dan, Camilleri qal li kif kien għamilha ċara f'numru ta' okkażjonijiet qabel, "jiena nimxi fuq fatti u mhux fuq l-ispekulazzjoni." Huwa osserva li inkjesti maġisterjali kienu qed iħarsu lejn l-allegazzjonijiet varji, u li huwa kien ordna wkoll inkjesta indipendenti skont it-termini tal-Att dwar l-Inkjesti. "Għax jien interessat li nara s-sistema tmur għall-aħjar," qal il-Ministru. "Iżda s-sistema li hemm illum hi ħafna aħjar minn qatt qabel: minn diżordni u li kulħadd jagħmel li jrid, sitwazzjoni fejn ħadd ma kien jaf min verament qed imexxi, issa għandna sistema regolata b'ordni li fiha hi possibli r-rijabilitazzjoni." Iżda madankollu ammetta li hemm bżonn li jsir iktar, u żied jgħid li l-inkjesta tgħin biex tiddetermina dan. "Aħna nixtiequ naraw żviluppi aktar pożittivi, għax dak kollu li nagħmlu fl-affarijiet interni qatt mhu biżżejjed, u jeħtieġ nagħmlu dejjem aħjar," ikkonkluda. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615ebd4d2bcae_rand.td-a-rec-img{text-align:left}.td_uid_3_615ebd4d2bcae_rand.td-a-rec-img img{margin:0 auto 0 0}